Page:Whole proceedings of Jocky & Maggy's courtship with the great diversion that ensued at the wedding (1).pdf/23

 wha can hide the shame when every body looks to them, wi' their sacken sarks, or gown, on them, like a piece of auld eauvascanvas [sic] prickt about a body, for naething bntbut [sic] what every body does amaist or they are married as weel as me

Mith. My man Johnnie, ye're no the first that has done it, and ye'll no be the last; e'en mony o' the ministers hae done it themselves; hout aye, e'en your father and I did it mony a time

Mag. Aye, aye, and that gars your son be so good o't as he is, the things that's bred in the flesh is ill to pit out of the bane.

Mith. Daft woman, what way wad the warld stand if folks wadna mak use of ither? 'Tis the thing that's natural bairns getting; therefore it's no to be scunner'd at.

Mag. Aye, aye, but an they be for the like o' that they should marry.

Mith. But I think there's little ill though they try it ance or twice or they be married, 'tis an unco thing for a body to be bound to a business or they ken whether they be able for it or no.